इसमें अमेरिका में बैंकों द्वारा किए गए लोन के भुगतान का मामला भी शामिल था. इन सौदों में नीरव मोदी के निर्देश पर कथित रूप से हीरे और पैसे के ट्रांसफर की भी बात है. इस कवायद का मकसद फर्जी गतिविधियों को सहारा देने के लिए इंपोर्ट सौदों को दिखाना था. फायरस्टार डायमंड और मोदी की अन्य दो कंपनियों के साथ काफी ज्यादा वॉल्यूम वाले ऐसे सौदों में कम से कम 10 फर्जी कंपनियां शामिल थीं. इन कंपनियों में ऑराजेम कंपनी लिमिटेड, ब्रिलियंट डायमंड्स लिमिटेड, एंपायर जेम्स एफजेडई, एटर्नल डायमंड्स कॉरपोरेशन लिमिटेड, फैन्सी क्रिएशंस, पैसिफिक डायमंड्स एफजेडई, ट्राई कलर जेम्स एफजेडई, यूनीक डायमंड एंड ज्वैलरी, यूनिवर्सल फाइन ज्वैलरी और विस्टा ज्वैलरी आरजेई जैसी कंपनियां शामिल हैं.